lav4eРЕПУБЛИКА БЪЛГАРИЯ

Министерство на земеделието, храните и горите

Областна дирекция “Земеделие” ШУМЕН

**З А П О В Е Д**

**№ РД -04-42/31.07.2020 г.**

**гр. Шумен**

На основание чл.37в, ал.1 от Закона за собствеността и ползването на земеделските земи (ЗСПЗЗ), чл.72б от Правилника за прилагане на закона за собствеността и ползването на земеделските земи (ППЗСПЗЗ), чл. 3, ал.4 от Устройствения правилник на Областните дирекции „Земеделие“ , Обн. ДВ. бр.7 от 26 януари 2010 г., изм. и доп. ДВ. Бр.40 от 5 май 2020 г. и Заповед № РД-46-158/14.04.2020 г. на Министъра на земеделието, храните и горите,

относно създаване на масиви за ползване по сключени споразумения между собствениците и/или ползвателите за определяне на масиви за ползване на земеделски земи.

**Н А Р Е Ж Д А М:**

1. ОТКРИВАМ процедура по сключване на споразумение между собствениците и/или ползвателите на земеделски земи за стопанската 2020/2021 година в землищата на **община Каолиново**, област Шумен, както следва:

* Землище на с. Браничево; Землището на с. Наум;
* Землище на с. Гусла; Землището на с. Пристое;
* Землище на с. Дойранци; Землището на с. Сини вир;
* Землище на с. Загориче; Землището на с. Средковец;
* Землище на гр. Каолиново; Землището на с. Тодор Икономово;
* Землище на с. Климент; Землището на с. Тъкач;
* Землище на с. Лиси връх; Землището на с. Долина;
* Землище на с. Лятно;

1. НАЗНАЧАВАМ КОМИСИЯ в следния състав:

**Председател:** Асан Мохамедов Палов – Началник на ОСЗ Каолиново

**и членове:**

1. Магдалена Колева Йорданова – старши експерт при ОД „Земеделие”– Шумен;

2. Юксел Ахмедов Хасанов – главен експерт ОСЗ Каолиново;

3. Кмет/кметски наместник на населеното място;

4. Представител на СГКК – Шумен;

**РЕЗЕРВЕН ЧЛЕН** от ОД „Земеделие“ Шумен: Десислава Андреева Димитрова – Андонова – старши експерт и от ОСЗ Каолиново: Нурай Ихсан Ниязи – старши експерт към ОСЗ Каолиново.

**със следните задачи:**

**1.** В срок **до 20 август 2020 г.** комисията по чл.37в, ал.1 от ЗСПЗЗ определя територията, в която се създават масивите за ползване по реда на §2ж от допълнителните разпоредби на ЗСПЗЗ, определя границите на масивите за ползване върху копие от кадастрална карта, и изготвя карта на масивите за ползване и регистър, който съдържа данни за имотите, заявени за участие в споразумението, за имотите по чл.37в, ал.3, т.2 от ЗСПЗЗ и за попадащите в границите на масивите пътища и напоителни канали, които не функционират.

**2.** Комисията по чл.37в, ал.1 от ЗСПЗЗ:

- ръководи сключването на споразумение за ползването на масивите;

- съставя проект за служебно разпределение на ползването на земите по масиви;

- може да извършва служебно справки и проверки, включително на място, във връзка с изпълнението на функциите по т. 1 и 2.

- Заседанията на комисията се свикват по инициатива на нейния председател.

- Заседанията на комисията се оповестяват чрез обяви в кметството и в сградата на общинската служба по земеделие, които се публикуват и на интернет страницата на общината и на Областна дирекция "Земеделие" Шумен. Заседанията са публични и на тях могат да присъстват представители на собствениците и на ползвателите и други заинтересувани лица.

- За заседанията на комисията се съставя протокол.

**3.** Комисията изготвя доклад до директора на Областна дирекция “Земеделие” Шумен съссъдържанието по чл.37в, ал.4 от ЗСПЗЗ.

**4.** В случаите, когато е постигнато споразумение за общата площ на масивите в съответното землище или за две трети от нея, комисията посочва в доклада включени ли са в споразумението всички заинтересувани лица по данните от декларациите по чл.69 от ППЗСПЗЗ и от заявленията по чл.70 от ППЗСПЗЗ, определени ли са в партидите на ползвателите по споразумението имотите по чл.37в, ал.3, т.2 от ЗСПЗЗ, които се ползват без правно основание, както и спазени ли са условията и редът на същия закон за формиране и резпределение на масивите за ползване.

**5.** Споразумението по чл.37в, ал.1 от ЗСПЗЗ се съставя по образец, утвърден от министъра на земеделието, храните и горите и се представя на комисията на хартиен и/или магнитен носител **до 30 август 2020 г**.

**6.** До **15 септември 2020 година** комисията изготвя и прилага към доклада проект за служебно разпределение на масивите за ползване по образец, одобрен от министъра на змеделието, храните и горите **в следните случаи:**

- когато не се постигне споразумение или постигнатото споразумение е за площ, по-малка от две трети от общата площ на масивите в землището, или

- за остатъка от масивите за ползване в землището, когато споразумението е сключено при условията на чл.37в, ал.2, изречение пето от ЗСПЗЗ, или

- когато споразумението не обхваща имотите по чл.37в, ал.3, т.2 от ЗСПЗЗ, включени в масивите за ползване.

**7.** Комисията по чл. 37в, ал. 1 ЗСПЗЗ изготвя проект на картата на масивите за ползване и на регистър към нея въз основа на споразумението и/или разпределението. Регистърът съдържа данни за масивите за ползване, за ползвателите и за номерата на имотите по картата на възстановената собственост (идентификаторите по кадастралната карта), за площта, категорията, начина на трайно ползване, правно основание на ползването, съответно за имотите без правно основание по чл. 37в, ал. 3, т. 2 ЗСПЗЗ. Регистърът се прилага към споразумението и/или разпределението и представлява неразделна част от тях. Регистърът и картата на ползването се оповестяват в срок **до 25 август за споразумението и в срок до 10 септември - за разпределението по реда на чл. 72, ал. 8.** Промени в проектите на регистъра и картата могат да се правят в срок до **30 август за споразумението и в срок до 15 септември - за разпределението по инициатива на комисията или на заинтересуваните лица.**

**9. При изготвянето на проекта на разпределение в работата на комисията участват и собствениците и/или ползвателите на земеделски имоти в съответното землище, заявили изричното си желание за участие в процедурата за създаване на масиви за ползване по чл. 37б, ал. 3 от ЗСПЗЗ.**

Контрол по изпълнението на заповедта възлагам на Главния секретар на ОДЗ Шумен.

Настоящата заповед следва да бъде връчена на длъжностните лица за сведение и изпълнение, като същата следва да се обяви в кметството на населеното място, в сградата на Общинската служба по земеделие и да се публикува на интернет страницата на съответната община и на ОД „Земеделие“ Шумен.